《四月十一日客广陵秋玉佩兮招予同为京口之游晚雨泊舟入高旻寺》
清代·厉鹗

龙宫晚沈沈，天人卫庭户。清泠七叶林，几点摩罗雨。

门前为通津，方袍自安处。孤塔倒池深，定禽隐花聚。

采真具扁舟，信步皆净土。晬容睇如空，心叩寂寞取。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。